ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0286/97 υποβολή: Jaak Vandemeulebroucke (ARE) προς την Επιτροπή (13 Φεβρουαρίου 1997)

Θέμα: Περιορισμοί της παραγωγής κρέατος - Κανονισμός ΕΚ 2222/96 της 18ης Νοεμβρίου 1996

Με αφορμή την κρίση της ΣΕΒ έχουν ληφθεί ορισμένα μέτρα περιορισμού της παραγωγής κρέατος. Ένα από αυτά αφορά τον Κανονισμό ΕΟΚ 2222/96 ((EE L 296 της 21.11.1996, σελ. 50. )) του Συμβουλίου για τροποποιήση του Κανονισμού (ΕΟΚ) αριθ. 805/68 ((EE L 148 της 28.6.1968, σελ. 24. )) περί κοινής οργανώσεως αγοράς στον τομέα του βοείου κρέατος.

Ειδικοί έχουν επιστήσει την προσοχή του υπογράφοντος στος γεγονός ότι η εφαρμογή του τροποποιημένου στον Κανονισμό ΕΟΚ 805/68 άρθρου 4 θ, και πιο συγκεκριμένα των περιπτώσεων 2 και 5 μπορεί να οδηγήσει σε παράνομες πράξεις ή απάτη εάν δεν ληφθούν αποτελεσματικά μέτρα.

Πρώτον, τα ζώα βάρους μικρότερου των 85% του μέσου βάρους σφαγίου του προηγούμενου έτους υπάγονται επίσης στη ρύθμιση της πριμοδότησης. Εντούτοις, τα ζώα αυτά θα είχαν προσφερθεί για σφαγή και χωρίς πριμοδότηση.

Δεύτερον, εάν δεν ληφθούν αποτελεσματικά μέτρα για την εφαρμογή της παραγράφου 2, δεύτερο εδάφιο του εν λόγω άρθρου 4 θ, μόσχοι από ένα κράτος μέλος με μόσχους μικρότερου βάρους θα σφάζονται σε κράτη μέλη με υψηλότερο μέσο βάρος σφαγίου.

Το ίδιο ισχύει για τη διαφοροποίηση της πριμοδότησης μεταξύ διαφόρων περιοχών στο ίδιο κράτος μέλος.

Ποιά μέτρα έλαβε ή πρόκειται να λάβει η Επιτροπή για την αντιμετώπιση της κατάστασης αυτής; Προβλέπονται άραγε ειδικά μέτρα πρόληψης απάτης όσον αφορά τα προαναφερθέντα;

Απάντηση του κ. Fischler εξ ονόματος της Επιτροπής (2 Απριλίου 1997)

Οι διατάξεις για την πριμοδότηση της πρόωρης διάθεσης στην αγορά των μοσχαριών, θεσπίστηκαν με τον κανονισμό (ΕΚ) αριθ. 2311/96 της Επιτροπής της 2ας Δεκεμβρίου 1996, για την τροποποίηση του κανονισμού (ΕΟΚ) αριθ. 3886/92, που καθορίζει τις λεπτομέρειες εφαρμογής, των καθεστώτων πριμοδότησης που προβλέπονται στον τομέα του βοείου κρέατος ((ΕΕ L 313 της 03.12.1996 )), όπως τροποποιήθηκε με τους κανονισμούς (ΕΚ) αριθ. 18/97 ((ΕΕ L 5 της 09.01.1997 )), (ΕΚ) αριθ. 200/97 ((ΕΕ L 31 της 01.02.1997 )) και (ΕΚ) αριθ. 280/97 ((ΕΕ L 47 της 18.02.1997 )).

Η εφαρμογή αυτών των διατάξεων θα έπρεπε να εγγυάται πλήρως την καλή διαχείριση του καθεστώτος πριμοδότησης και την αποφυγή των κινδύνων απάτης. Όσον αφορά το φόβο κερδοσκοπικών προθέσεων σχετικά με τα ζώα, προβλέπεται μία υποχρεωτική περίοδος κράτησης 90 ημερών, κυρίως για να αντιμετωπιστεί μία τέτοια κατάσταση (βλ. άρθρο 1 παράγραφος 2 του κανονισμού (ΕΚ) αριθ. 18/87).
ΓΡΑΠΤΗ ΕΡΩΤΗΣΗ E-0118/97 υποβολή: Ludivina Garcνa Arias (PSE) προς την Επιτροπή (29 Iανουαρίου 1997)

Θέμα: Νομοθετικό χρονοδιάγραμμα για την αλλαγή ορισμένων νομικών κανόνων που προβλέπονται από τη Συνθήκη ΕΚΑΧ

Στην απάντησή τους σε ερώτησή μου (Η-0729/95) ((Συζητήσεις του Ευρωπαϊκού Κοινοβουλίου αριθ. 4-470 (Νοέμβριος 1995) )) σχετικά με τις κρατικές ενισχύσεις στον ενεργειακό τομέα, ο Επίτροπος κ. Παπουτσής αναφερόμενος στη χορήγηση ενισχύσεων προς τη βιομηχανία εξόρυξης άνθρακα είπε: «εικάζεται, όμως, ότι η αναδιάρθρωση του κλάδου θα εξακολουθήσει και πέραν της χρονικής αυτής στιγμής [το έτος 2002] και ότι οι λόγοι κοινωνικού και περιφερειακού χαρακτήρα που υπαγόρευσαν στο παρελθόν τα μέτρα παροχής ενισχύσεων θα συνεχίσουν να υπάρχουν στο πλαίσιο της Συνθήκης της Ευρωπαϊκής Ένωσης».

Λαμβάνοντας υπόψη την εγγύτητα της ανωτέρω ημερομηνίας και την ανησυχία από την οποία διακατέχονται των περιοχών ανθρακοπαραγωγής, μπορεί ο κ. Επίτροπος να μας απαντήσει τί είδους πρωτοβουλίες σκέπτεται να αναλάβει η Επιτροπή και ποιο είναι το αναπτυξιακό της χρονοδιάγραμμα;

Απάντηση του κ. Παπουτσή εξ ονόματος της Επιτροπής (3 Απριλίου 1997)

Το αργότερο στις 30 Ιουνίου 1997 η Επιτροπή θα υποβάλει στο Συμβούλιο έκθεση επί των αποτελεσμάτων της εφαρμογής της απόφασης αριθ. 3632/93/ΕΚΑΧ για το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα ((ΕΕ L 329 της 30.12.1993 )).

Κατά συνέπεια, η Επιτροπή θεωρεί πρόωρο να αναλάβει άλλες πρωτοβουλίες προτού γνωστοποιηθούν, αφενός, τα αποτελέσματα και η συνέχεια που θα δοθεί στην εν λόγω έκθεση και, αφετέρου, τα ενδεχόμενα συμπεράσματα στα οποία θα καταλήξει η διακυβερνητική διάσκεψη σχετικά με το θέμα αυτό.
ΓΡΑΠΤΗ ΕΡΩΤΗΣΗ E-0925/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τη Γκάμπια

Μπορεί η Επιτροπή να αναφέρει ποιές πιστώσεις χορηγήθηκαν στη Γκάμπια κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ E-0562/97 υποβολή: Carlos Robles Piquer (PPE) προς την Επιτροπή (24 Φεβρουαρίου 1997)

Θέμα: «Directory of Interest Groups»

Η Επιτροπή είναι άξια συγχαρητηρίων για τη δημοσίευση του «Directory of Interest Groups», το οποίο έκλεισε στις 30 Σεπτεμβρίου 1996 και μόλις έχει φθάσει εις χείρας του υπογράφοντος βουλευτού.

Εντούτοις, η αξιέπαινη αυτή προσπάθεια μας οδηγεί στο ερώτημα για ποιο λόγο καταργήθηκαν, σύμφωνα με το συνημμένο σημείωμα στο σχετικό τόμο, 19 περίπου κώδικες ενώ πολλοί από αυτούς αφορούσαν δραστηριότητες μεγάλης σημασίας στην ευρωπαϊκή ζωή.

Θα ήταν επίσης σκόπιμο να πληροφορηθούμε εάν οι Επιτροπές και Αντιπροσωπείες του Ευρωπαϊκού Κοινοβουλίου καθώς και οι βουλευτές σε προσωπικό επίπεδο, εκλήθησαν προηγουμένως να παράσχουν τις χρήσιμες πληροφορίες που διέθεταν. Οπωσδήποτε θα είχε αποφευχθεί λόγου χάρη, η απουσία από το Directory ομάδων συμφερόντων μη κερδοσκοπικού χαρακτήρα (ήτοι, «πανευρωπαϊκών οργανώσεων μη κερδοσκοπικού χαρακτήρα» σύμφωνα με το κείμενο της σελίδας XIII) όπως η «Fondation Europιenne de l'Energie» και το «European Forum for Renewable Energy Sources, EUFORES», αμφότερες υπό την προεδρία ευρωβουλευτών και σημαντική συμμετοχή στο έργο της Επιτροπής.

Απάντηση του κ. Santer εξ ονόματος της Επιτροπής (14 Απριλίου 1997)

Στον πίνακα των τομέων δραστηριότητας, οι 19 κώδικες ή τομείς που καταργήθηκαν είναι εκείνοι που περιλαμβάνονταν ήδη σε άλλους κώδικες ή τομείς, όπως για παράδειγμα ο τομέας της «ζάχαρης» (κώδικας 707) ο οποίος περιλαμβανόταν ήδη στον τομέα «άλλες βιομηχανίες τροφίμων» (κώδικας C57). Συνεπώς, οι ενώσεις που αντιπροσωπεύουν τους καταργηθέντες τομείς περιλαμβάνονται στον κατάλογο αλλά κάτω από άλλη ονομασία τομέα.

Η εγγραφή των ομάδων συμφερόντων μη κερδοσκοπικού χαρακτήρα στον εν λόγω κατάλογο πραγματοποιείται σε εθελοντική βάση από τους ενδιαφερόμενους οργανισμούς κατόπιν πρόσκλησης για εκδήλωση ενδιαφέροντος που δημοσιεύεται στην Επίσημη Εφημερίδα ((ΕΕ C 126 της 7.5.1994 )) και χάρη στα στοιχεία που είχε στη διάθεσή της η Επιτροπή.

Για το λόγο αυτό, η πρώτη έκδοση του καταλόγου δεν μπορεί να θεωρηθεί εξαντλητική, αλλά ήδη πραγματοποιείται η ενημέρωσή της. Ακριβώς για το σκοπό αυτό, ο κατάλογος περιέχει σε παράρτημα ένα έντυπο εγγραφής. Άλλωστε κυκλοφόρησε ευρέως, ώστε οι οργανισμοί που δεν περιλαμβάνονται να ζητήσουν την εγγραφή τους ενόψει της προσεχούς έκδοσης που προβλέπεται πριν από τα τέλη του 1997. Εξάλλου, ο κατάλογος πρόκειται να εισαχθεί προσεχώς στον εξυπηρετητή Europa, καθιστώντας δυνατή την ταχεία εγγραφή όλων των ενδιαφερόμενων ενώσεων.
ΓΡΑΠΤΗ ΕΡΩΤΗΣΗ E-0932/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τις Κομόρες

Μπορεί η Επιτροπή να αναφέρει ποιές πιστώσεις χορηγήθηκαν στις Κομόρες κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ P-1154/97 υποβολή: John Iversen (PSE) προς την Επιτροπή (21 Μαρτίου 1997)

Θέμα: Άδεια παίκτη

Εάν ένας πολίτης της ΕΕ ή του ΕΟΧ καταγγείλει τη σύμβασή του με έναν αθλητικό όμιλο χώρας της ΕΕ ή του ΕΟΧ, μπορεί ο όμιλος αυτός να κρατήσει την άδεια του παίκτη, όταν διαφωνεί μαζί του σχετικά με την προθεσμία καταγγελίας ή το ποσόν της αποζημιώσεως;

Δεν θα πρέπει ο όμιλος αυτός να επιστρέψει την άδεια του παίκτη, ώστε να μπορέσει να συνεχίσει σε νέο όμιλο, και να προσφύγει στα αστικά δικαστήρια κατά του παίκτη;

Απάντηση του κ. Flynn εξ ονόματος της Επιτροπής (24 Απριλίου 1997)

Οι πληροφορίες που παρέχονται από τον κ. βουλευτή δεν επιτρέπουν στην Επιτροπή να κατανοήσει με ακρίβεια όλες τις διαστάσεις της κατάστασης στην οποία αναφέρεται η ερώτηση.

Ωστόσο, σε γενικές γραμμές και με την επιφύλαξη των ιδιαίτερων συνθηκών της συγκεκριμένης περίπτωσης, η Επιτροπή εκτιμά ότι η ελεύθερη κυκλοφορία των εργαζομένων δεν αντιτίθεται στην εφαρμογή νομικών μέτρων από έναν εργοδότη με στόχο την προστασία των δικαιωμάτων και συμφερόντων του σε περίπτωση που ο εργαζόμενος προβεί σε διακοπή συμβολαίου. Συνεπώς, τα νομικά αυτά μέτρα που υιοθετούνται από τον εργοδότη, για να είναι σύμφωνα με το άρθρο 48, δεν είναι δυνατόν να αποτελούν αδικαιολόγητο και δυσανάλογο εμπόδιο για την ελεύθερη κυκλοφορία των εργαζομένων.
ΓΡΑΠΤΗ ΕΡΩΤΗΣΗ E-1290/97 υποβολή: Bill Miller (PSE) προς την Επιτροπή (11 Απριλίου 1997)

Θέμα: Ρύθμιση Bosman

Η πρόσφατη ανακοίνωση της Διεθνούς Ομοσπονδίας Ποδοσφαίρου και η δήλωση στελέχους της Επιτροπής σχετικά με τη ρύθμιση Bosman όπως εφαρμόζεται στον ποδοσφαιριστή John Collins της ομάδας AS του Μονακό, πρώην ποδοσφαιριστή της Κελτικής Ποδοσφαιρικής Λέσχης της Γλασκώβης, δείχνει ότι υπήρξαν επαφές με την Επιτροπή για το θέμα.

Μπορεί η Επιτροπή να το επιβεβαιώσει;

Απάντηση του κ. Flynn εξ ονόματος της Επιτροπής (16 Μαΐου 1997)

Η Επιτροπή είναι σε θέση να επιβεβαιώσει ότι πραγματοποιήθηκαν επαφές σχετικά με το θέμα της εφαρμογής της απόφασης Bosman στην περίπτωση μετεγγραφής ποδοσφαιρικού παίκτη από ένα κράτος μέλος στο Μονακό.

Η Επιτροπή μπορεί να επιβεβαιώσει μόνον ότι, κατ'αρχήν, το Μονακό δεν αποτελεί μέρος της Κοινότητας σε ό,τι αφορά την ελεύθερη κυκλοφορία των εργαζομένων.

Ωστόσο, δεδομένου ότι η Μονακό συμμετέχει τακτικά στο γαλλικό εθνικό πρωτάθλημα ποδοσφαίρου και ότι κάποια από τα παιχνίδια της πραγματοποιούνται τακτικά στη γαλλική επικράτεια, μια τέτοια μετεγγραφή θα συνεπαγόταν μία αρκετά στενή σχέση με την Κοινότητα. Συνεπώς, η Επιτροπή θεωρεί ότι είναι δυνατόν να επιβεβαιωθεί ότι η απόφαση Bosman μπορεί να εφαρμοστεί σε μια τέτοια μετεγγραφή.
ΓΡΑΠΤΗ ΕΡΩΤΗΣΗ E-0949/97 υποβολή: Sφren Wibe (PSE) προς την Επιτροπή (13 Μαρτίου 1997)

Θέμα: Συλλήψεις και κατάρτιση μαύρου πίνακα στη Λευκορωσία

Στις 10 Δεκεμβρίου 1996, διοργανώθηκε, μεταξύ άλλων, από τη νεολαία του σοσιαλδημοκρατικού κόμματος της Λευκορωσίας «BSDY Maladaya Hramada», διαδήλωση για τα δικαιώματα του ανθρώπου. Οκτώ άτομα, μέλη της εν λόγω νεολαίας, συνελήφθησαν και την επομένη παραπέμφθηκαν στο δικαστήριο που τους απηύθυνε προειδοποίηση. Στη συνέχεια, διευκρινίστηκε ότι δεν θα μπορούσαν να συμμετάσχουν στις εξετάσεις του πανεπιστημίου λόγω των πολιτικών απόψεών τους.

Αρχηγοί της αντιπολίτευσης στη Λευκορωσία έχουν επανειλημμένως συλληφθεί για πολιτικούς λόγους. Για παράδειγμα, ο πρόεδρος του σοσιαλδημοκρατικου κόμματος της Λευκορωσίας «Narodnaya Hramada» συνελήφθη επειδή είχε διοργανώσει μαζικές διαδηλώσεις και καταδικάστηκε σε 15 μέρες φυλάκιση. Στη φυλακή κήρυξε απεργία πείνας και λόγω επιδείνωσης της υγείας του αφέθηκε ελεύθερος με ειδική απόφαση του Ανώτατου Εισαγγελέα.

Έχει πραγματοποιήσει η Επιτροπή επαφές και έχει ξεκινήσει συνομιλίες με την πολιτική αντιπολίτευση στη Λευκορωσία; Έλαβε η Επιτροπή μέτρα κατά του Προέδρου της Λευκορωσίας και κατά των μεθόδων του καταδίωξης της αντιπολίτευσης;

Απάντηση του κ. Van den Broek εξ ονόματος της Επιτροπής (17 Απριλίου 1997)

Η Επιτροπή παρακολουθεί από κοντά την κατάσταση στη Λευκορωσία και, ειδικά, όλες τις μορφές παραβίασης των δικαιωμάτων του ανθρώπου.

Η Επιτροπή δεν διατηρεί τακτικές επαφές με την αντιπολίτευση στη Λευκορωσία και πιστεύει ότι, η τρέχουσα πολιτική κατάσταση στη Λευκορωσία μειώνει σοβαρά τις προοπτικές για την απαραίτητη δημοκρατική και οικονομική μεταρρύθμιση. Με βάση τα πολιτικά και οικονομικά γεγονότα που συνέβησαν τους τελευταίους έξι μήνες, η Κοινότητα έχει αναθεωρήσει τις πολιτικές της έναντι της Λευκορωσίας.

Γενικότερα, η Ενωση ανησυχεί ιδιαίτερα για την πολιτική κατάσταση στη Λευκορωσία, η οποία μειώνει σοβαρά τις προοπτικές για την απαραίτητη δημοκρατική και οικονομική μεταρρύθμιση. Για το λόγο αυτό, η Ενωση έστειλε μια εξεταστική αποστολή στη Λευκορωσία και υιοθέτησε μια νέα προσέγγιση βάσει των συμπερασμάτων της αποστολής αυτής. Η θέση αυτή υιοθετήθηκε από το Συμβούλιο, στις 24 Φεβρουαρίου 1997 και είναι μάλλον ενδιάμεση: αρνητική στη σύναψη της ενδιάμεσης συμφωνίας, στην κύρωση της συμφωνίας εταιρικής σχέσης και συνεργασίας, στην κοινή επιτροπή, στην υποστήριξη για την ιδιότητα μέλους στο Συμβούλιο της Ευρώπης, στη δημόσια αναγνώριση του νέου συντάγματος και Κοινοβουλίου, αλλά θετική στον συνεχή διμερή διάλογο και στην παροχή βοήθειας με εμπειρογνώμονες σε συνταγματικά θέματα, στην ελευθερία των μέσων μαζικής ενημέρωσης και στην οικονομική μεταρρύθμιση.

Η Κοινότητα είναι διατεθειμένη να καθιερώσει ένα πλαίσιο διαλόγου με τη Λευκορωσία για την αναθεώρηση της προόδου στη δημοκρατική μεταρρύθμιση και να προσφέρει βοήθεια προς την κατεύθυνση αυτή, σε στενή διαβούλευση και συνεργασία με τον Οργανισμό για την ασφάλεια και τη συνεργασία στην Ευρώπη και το Συμβούλιο της Ευρώπης.
ΓΡΑΠΤΗ ΕΡΩΤΗΣΗ E-0916/97 υποβολή: Mark Watts (PSE) προς την Επιτροπή (12 Μαρτίου 1997)

Θέμα: Ατυχήματα με απώλεια τροχού από εμπορικά οχήματα εν κινήσει

Δεδομένης της μεγάλης συχνότητας με την οποία παρατηρούνται στο Ηνωμένο Βασίλειο ατυχήματα με απώλεια τροχού από εμπορικά οχήματα εν κινήσει, δύναται η Επιτροπή να απαντήσει τα κάτωθι ερωτήματα:

1. Υπάρχουν κράτη μέλη ΕΕ τα οποία να συγκεντρώνουν στατιστικά στοιχεία που σχετίζονται με παρόμοια ατυχήματα;

2. Υπάρχει κάποια κεντρική μονάδα συγκεντρώσεως των πληροφοριών η οποία να συγκροτεί μητρώα ατυχημάτων απωλείας τροχού από ολόκληρη την ΕΕ;

3. Σε ποία έρευνα έχουν επιδοθεί κράτη μέλη ΕΕ σχετικά με την απώλεια τροχών, εάν βεβαίως έχουν ερευνήσει το πρόβλημα;

4. Έχουν μήπως κράτη μέλη ΕΕ αναθέσει τη διεξαγωγή έρευνας με θέμα τα προϊόντα στην αγορά τα οποία διατείνονται ότι προλαμβάνουν την απώλεια τροχού;

Απάντηση του κ.Kinnock εξ ονόματος της Επιτροπής (17 Απριλίου 1997)

Έως σήμερα, το πρόβλημα της απώλειας τροχού από τα βαρέα επαγγελματικά οχήματα έχει επισημανθεί μόνο στο Ηνωμένο Βασίλειο όπου το πρόβλημα αποδίδεται σε ακατάλληλη ή «υπερβολική» συντήρηση (υπέρμετρο σφίξιμο των παξιμαδιών του τροχού με αυτόματα αεροπίστολα).

Το Ηνωμένο Βασίλειο είναι επομένως το μόνο κράτος μέλος το οποίο έχει συγκεντρώσει στατιστικά στοιχεία για το ζήτημα της απώλειας τροχού και τα θανατηφόρα δυστηχήματα που συνδέονται με αυτό. Τα στοιχεία που παρουσίασε στη Βουλή των Κοινοτήτων ο κ.John Brown, απαντώντας σε προφορική ερώτηση στις 12 Δεκεμβρίου 1996, δείχνουν ότι περίπου πέντε ή έξη θανατηφόρα δυστυχήματα ετησίως περιλαμβάνουν απόσπαση τροχού. Ο σύνδεσμος ανωτάτων στελεχών της αστυνομίας (ACPO) έστρεψε την προσοχή του στο πρόβλημα και υπέβαλε έκθεση με τα πορίσματά του στο υπουργείο Μεταφορών του Ηνωμένου Βασιλείου τον περασμένο μήνα.

Το υπουργείο Μεταφορών και το υπουργείο Εμπορίου και Βιομηχανίας του Ηνωμένου Βασιλείου (DTI) χρηματοδότησαν ερευνητικό πρόγραμμα του Πανεπιστημίου του Έσσεξ και του ερευνητικού συνδέσμου της αυτοκινητοβιομηχανίας (MIRA). Συμπέρασμα του προγράμματος ήταν ότι το πρόβλημα αφορά περισσότερο τη συντήρηση παρά το σχεδιασμό. Συστήθηκε δε, όταν επανατοποθετούνται οι τροχοί (κατά τη συντήρηση ρουτίνας όπως είναι η αντικατάσταση ελαστικών), να σφίγγονται αρχικά στην οριζόμενη από τις προδιαγραφές ροπή στρέψεως και να υπόκεινται σε νέα τάνυση μετά από 30 λεπτά ή μετά από 40 έως 80 χιλιόμετρα. Η έρευνα κατέληξε σε ένα βρετανικό πρότυπο και η διαδικασία συντήρησης αποτελεί αντικείμενο κώδικα πρακτικής για την επιλογή και τη συντήρηση των τροχών των επαγγελματικών οχημάτων.

Το υπουργείο Μεταφορών προσφάτως έθεσε το θέμα στη σχετική τεχνική ομάδα εργασίας της οικονομικής επιτροπής για την Ευρώπη των Ηνωμένων Εθνών (UN-ECE) WP29 με σκοπό να προσδιοριστεί το μέγεθος του προβλήματος στην Ευρώπη και παγκοσμίως. Έως τώρα δεν έχουν υπάρξει συγκεκριμένες απαντήσεις εκτός από το στοιχείο ότι οι χώρες οι οποίες αναγνώρισαν την απώλεια τροχού ως πρόβλημα συνεπέραναν επίσης ότι οφείλεται σε ακατάλληλη συντήρηση ή υπερφόρτωση του άξονα.
ΓΡΑΠΤΗ ΕΡΩΤΗΣΗ E-0480/97 υποβολή: Doeke Eisma (ELDR) προς την Επιτροπή (19 Φεβρουαρίου 1997)

Θέμα: Ειδικοί φόροι κατανάλωσης επί του καπνού σε τσιγάρα παρασκευασμένα από θεραπευτικά βότανα

Τα παρασκευασμένα από φαρμακευτικά βότανα τσιγάρα Planterette Monte Verdo, που η εταιρία «De Cruydhof» εισάγει στην Ολλανδία από το Βέλγιο, δεν περιέχουν καπνό, έχουν παρασκευασθεί ειδικά ως βοήθημα για την αποχή από το κάπνισμα και πωλούνται αποκλειστικά σε φαρμακεία, εμπίπτουν, σύμφωνα με τις ολλανδικές τελωνειακές αρχές, στην ίδια κατηγορία ειδικών φόρων κατανάλωσης, όπως και τα προϊόντα καπνού. Στο Βέλγιο, τη Γαλλία, το Ηνωμένο Βασίλειο και στην Ισπανία δεν επιβάλλονται ειδικοί φόροι κατανάλωσης επί του καπνού στο εν λόγω προϊόν.

Συμμερίζεται η Επιτροπή την άποψη του υπογράφοντος ότι δεν πρέπει να επιβάλλεται ειδικός φόρος κατανάλωσης όπως αυτός που επιβάλλεται στον καπνό, σ' ένα προϊόν το οποίο δεν περιέχει καπνό και προορίζεται να βοηθήσει άτομα να σταματήσουν το κάπνισμα;

Εάν όχι, για ποιό λόγο;

Εάν ναι, είναι διατεθειμένη η Επιτροπή να έρθει σε επαφή με τις ολλανδικές αρχές επί του θέματος, προκειμένου να διασφαλίσει την επιβολή του ιδίου τύπου ειδικού φόρου κατανάλωσης στον ίδιο τύπο προϊόντος σε όλες τις χώρες της Ευρωπαϊκής Ένωσης;

Απάντηση του κ. Monti εξ ονόματος της Επιτροπής (4 Απριλίου 1997)

Η κοινοτική νομοθεσία σχετικά με την φορολογία των προϊόντων καπνού ορίζει ότι τα προϊόντα που αποτελούνται εξ ολοκλήρου ή κατά ένα μέρος από ουσίες διαφορετικές από τον καπνό, αλλά κατά τα λοιπά συμμορφώνονται με τα κριτήρια βάσει των οποίων ορίζονται τα τσιγάρα και ο καπνός για κάπνισμα, πρέπει να υφίστανται την ίδια μεταχείριση με τα προϊόντα αυτά. Παρά ταύτα, τα προϊόντα που δεν περιέχουν καπνό και χρησιμοποιούνται αποκλειστικά για ιατρικούς σκοπούς δεν πρέπει να αντιμετωπίζονται ως επεξεργασμένος καπνός (άρθρο 7, παρ. 2 της οδηγίας 95/59/ΕΚ περί των φόρων, πλήν των φόρων κύκλου εργασιών, οι οποίοι επιβαρύνουν την κατανάλωση των επεξεργασμένων καπνών) ((ΕΕ L 291 της 6.12.1995 )).

Η Επιτροπή εξετάζει την κατάσταση που επικρατεί ως προς τα σχετικά προϊόντα, σε σχέση με τις διαφορετικές πρακτικές που εφαρμόζονται στα κράτη μέλη.
ΓΡΑΠΤΗ ΕΡΩΤΗΣΗ E-0122/97 υποβολή: Aline Pailler (GUE/NGL) προς την Επιτροπή (29 Iανουαρίου 1997)

Θέμα: Ύψος και διάθεση των κοινοτικών ενισχύσεων υπέρ της περιοχής Ακουϊτανίας κατά τα έτη 1994 και 1995

Ποιό είναι το ύψος και η διάθεση των κοινοτικών πιστώσεων που χορηγήθηκαν στην περιοχή της Ακουϊτανίας κατά τα έτη 1994 και 1995 σε πλαίσιο:

- ΕΤΠΑ

- ΕΓΤΠΕ-Τμήμα Προσανατολισμού

- ΕΚΤ

- προγραμμάτων έρευνας

- προγραμμάτων στον τομέα της ενέργειας

- προγραμμάτων στον τομέα του περιβάλλοντος

- άλλων προγραμμάτων για τους ανθρώπινους πόρους, την παιδεία, την επιμόρφωση και τους νέους.

Θα μπορούσε να μου αναφέρει η Επιτροπή ποιοί ήσαν οι αποδέκτες των πόρων αυτών;

Κοινή συμπληρωματική απάντηση του κ. Santer εξ ονόματος της Επιτροπής στις γραπτές ερωτήσεις E-0122/97, E-0123/97, E-0124/97, E-0125/97 και E-0126/97 (29 Απριλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-0123/97 υποβολή: Renι-Emile Piquet (GUE/NGL) προς την Επιτροπή (29 Iανουαρίου 1997)

Θέμα: Ύψος και διάθεση των κοινοτικών ενισχύσεων υπέρ της περιοχής Nord-Pas de Calais κατά τα έτη 1994 και 1995

Ποιό είναι το ύψος και η διάθεση των κοινοτικών πιστώσεων που χορηγήθηκαν στην περιοχή της Nord-Pas de Calais κατά τα έτη 1994 και 1995 σε πλαίσιο:

- ΕΤΠΑ

- ΕΓΤΠΕ-Τμήμα Προσανατολισμού

- ΕΚΤ

- προγραμμάτων έρευνας

- προγραμμάτων στον τομέα της ενέργειας

- προγραμμάτων στον τομέα του περιβάλλοντος

- άλλων προγραμμάτων για τους ανθρώπινους πόρους, την παιδεία, την επιμόρφωση και τους νέους.

Θα μπορούσε να μου αναφέρει η Επιτροπή ποιοί ήσαν οι αποδέκτες των πόρων αυτών;

Κοινή συμπληρωματική απάντηση του κ. Santer εξ ονόματος της Επιτροπής στις γραπτές ερωτήσεις E-0122/97, E-0123/97, E-0124/97, E-0125/97 και E-0126/97 (29 Απριλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-0126/97 υποβολή: Sylviane Ainardi (GUE/NGL) προς την Επιτροπή (29 Iανουαρίου 1997)

Θέμα: Ύψος και διάθεση των κοινοτικών ενισχύσεων υπέρ της περιοχής Προβηγκίας και Κυανής Ακτής κατά τα έτη 1994 και 1995

Ποιό είναι το ύψος και η διάθεση των κοινοτικών πιστώσεων που χορηγήθηκαν στην περιοχή Προβηγκίας και Κυανής Ακτής κατά τα έτη 1994 και 1995 σε πλαίσιο:

- ΕΤΠΑ

- ΕΓΤΠΕ-Τμήμα Προσανατολισμού

- ΕΚΤ

- προγραμμάτων έρευνας

- προγραμμάτων στον τομέα της ενέργειας

- προγραμμάτων στον τομέα του περιβάλλοντος

- άλλων προγραμμάτων για τους ανθρώπινους πόρους, την παιδεία, την επιμόρφωση και τους νέους.

Θα μπορούσε να μου αναφέρει η Επιτροπή ποιοί ήσαν οι αποδέκτες των πόρων αυτών;

Κοινή συμπληρωματική απάντηση του κ. Santer εξ ονόματος της Επιτροπής στις γραπτές ερωτήσεις E-0122/97, E-0123/97, E-0124/97, E-0125/97 και E-0126/97 (29 Απριλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-0124/97 υποβολή: Mireille Elmalan (GUE/NGL) προς την Επιτροπή (29 Iανουαρίου 1997)

Θέμα: Ύψος και διάθεση των κοινοτικών ενισχύσεων υπέρ της περιοχής Ροδανού-Άλπεων κατά τα έτη 1994 και 1995

Ποιό είναι το ύψος και η διάθεση των κοινοτικών πιστώσεων που χορηγήθηκαν στην περιοχή Ροδανού-Άλπεων κατά τα έτη 1994 και 1995 σε πλαίσιο:

- ΕΤΠΑ

- ΕΓΤΠΕ-Τμήμα Προσανατολισμού

- ΕΚΤ

- προγραμμάτων έρευνας

- προγραμμάτων στον τομέα της ενέργειας

- προγραμμάτων στον τομέα του περιβάλλοντος

- άλλων προγραμμάτων για τους ανθρώπινους πόρους, την παιδεία, την επιμόρφωση και τους νέους.

Θα μπορούσε να μου αναφέρει η Επιτροπή ποιοί ήσαν οι αποδέκτες των πόρων αυτών;

Κοινή συμπληρωματική απάντηση του κ. Santer εξ ονόματος της Επιτροπής στις γραπτές ερωτήσεις E-0122/97, E-0123/97, E-0124/97, E-0125/97 και E-0126/97 (29 Απριλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.